KN Energies

AB „KN Energies“ (KN arba KNE, iki 2024 m. Klaipėdos nafta) – Lietuvos energetikos bendrovė Klaipėdoje. Valstybei priklauso 72,47 % „KN Energies“ akcijų.https://cns.omxgroup.com/cds/DisclosureAttachmentServlet?showInline=true&messageAttachmentId=661334 Bendrovės veikla apima penkis terminalus – Klaipėdos skystųjų energijos produktų terminalą, Subačiaus skystųjų energijos produktų terminalą, Klaipėdos suskystintųjų gamtinių dujų terminalą, Brazilijos Asu suskystintųjų gamtinių dujų terminaląhttps://www.kn.lt/musu-veikla/sgd-terminalai/au-sgd-terminalas/3237  bei Klaipėdos SGD paskirstymo stotį.

 Vadovybė 

Akcinė bendrovė „KN Energies“ vadovaujasi NASDAQ OMX Vilnius listinguojamų bendrovių valdymo kodeksu. Bendrovėje yra keli valdymo organai: Visuotinis akcininkų susirinkimas, Stebėtojų taryba, Valdyba, Audito komitetas, Atlygio ir skyrimo komitetas bei Generalinis direktorius.

Nuo 2019 m. lapkričio 11 d. generalinio direktoriaus pareigas eina Darius Šilenskishttps://cns.omxgroup.com/cdsPublic/viewDisclosure.action?disclosureId=910310&messageId=1146749.

 Istorija 
Naftos produktai Klaipėdos uoste pradėti perkrauti iki tarpukario. 1937 m. bendrovė „Lietūkis“ įsigijo 5 bendros 5600 m³ talpos rezervuarus, nutiesė geležinkelio atšaką ir pastatė estakadą. Naftos produktai buvo gabenami tanklaiviais iš Juodosios jūros uostų Batumio ir Tuapsės. „Lietūkis“ planavo turėti net savo tanklaivį. Antrojo pasaulinio karo metais Klaipėdos uostas buvo labai sugriautas. 1956 m. nupręsta steigti naftos bazę uoste. 1959 m. lapkričio 27 d. Klaipėdos naftos eksporto ir perpylimo bazė pradėjo veiklą, daugiausia eksportuodama naftos produktus, ypač mazutą. 1982 m. per Klaipėdą buvo eksportuota 6,4 mln. t naftos produktų. 1994 m. įsteigta Lietuvos ir JAV AB „Klaipėdos nafta“. Pasikeitus akcininkų sudėčiai, bendrovė pervadinta AB „Klaipėdos nafta“. Palaipsniui įmonė buvo modernizuojama atlikti ne tik naftos produktų eksporto, bet ir importo operacijas, priimti didesnio tonažo laivus. Baigus rekonstrukciją, nuo 2002 m. „Klaipėdos naftos“ terminale kraunami iki 100 000 t talpos tanklaiviai.Įmonės istorija 

AB „Klaipėdos nafta“ 2012 m. birželio 11 d., patvirtinus akcijų pasirašymo su Lietuvos Respublika sutartį, buvo perduota valdyti Subačiaus naftos terminalą.http://www.nasdaqbaltic.com/upload/reports/knf/2017_ar_lt_eur_solo_ias.pdf 

2012 m. vasarį „Klaipėdos nafta“ įpareigota tęsti pirmojo Lietuvoje suskystintų gamtinių dujų terminalo projekto įgyvendinimą. Terminalo plaukiojančios saugyklos su dujinimo įrenginiu projektą vykdė Norvegijos bendrovė „Hoegh LNG“.http://www1.lrytas.lt/-13293155501327328148-klaip%C4%97dos-naftai-pavesta-t%C4%99sti-suskystint%C5%B3-duj%C5%B3-terminalo-projekto-%C4%AFgyvendinim%C4%85.htm  „Klaipėdos naftai“ pavesta tęsti suskystintų dujų terminalo projekto įgyvendinimą 2014 m. vasario 19 d. Pietų Korėjos Ulsano uoste esančioje laivų statykloje oficialiai nuleistas į vandenį Lietuvai skirtas SGD laivas-saugykla „Independence“.SGD terminalas Klaipėdoje  2014 m. spalio 27 d. SGD laivas-saugykla „Independence“ prisišvartavo Klaipėdos uoste. Įvykdžius bandymus SGD laivas-saugykla eksploatuoti pradėtas 2014 m. gruodžio 3 d.

Nuo 2016 m. gruodžio 22 d. AB „Klaipėdos nafta“ pradėjo naudoti atnaujintą Bendrovės prekinį ženklą, – KN.https://cns.omxgroup.com/cds/DisclosureAttachmentServlet?messageAttachmentId=612752

Siekiant sukurti visapusišką SGD logistikos grandinę Baltijos regione 2017 m. spalio 27 d. buvo pradėta SGD paskirstymo stoties veikla. SGD paskirstymo stotį sudaro penkios po 1000 kub. m talpyklos, kuriose laikomos suskystintosios gamtinės dujos. Pagal techninį projektą yra numatyta galimybė plėsti terminalą iki 10 tūkst. kub. m talpos.https://www.kn.lt/naujienos/naujienos/paskelbta-klaipedos-sgd-paskirstymo-stoties-simboline-eksploatacijos-pradzia/2074 

2018 m. spalio mėnesį paskelbta, kad nuo 2014-ųjų, kai Klaipėdoje pradėjo veikti SGD terminalas, dėl galimybės rinktis dujų tiekėją valstybės gyventojai iš viso sutaupė 103 mln. eurųhttps://www.youtube.com/watch?v=Z2JMU9RVX2Mhttps://www.kn.lt/naujienos/naujienos/klaipedoje-apsilanke-seimo-nariai-aptare-sgd-terminalo-teikiama-nauda--/2689 .

2019 m. sausio 7 d. veiklą pradėjo tuo metu didžiausias pasaulyje KN bei Vokietijos bendrovės „Nauticor“ priklausantis suskystintųjų gamtinių dujų transportavimo ir bunkeriavimo laivas „Kairos“. Pagrindinė laivo veikla Klaipėdos uoste – transportuoti SGD iš SGD terminalo į SGD paskirstymo stotį.https://www.kn.lt/naujienos/naujienos/sgd-paskirstymo-stoti-aptarnausiantis-laivas-pradeda-pirmaja-krovos-operacija-klaipedoje-/2812  2019 m. rugsėjį „Klaipėdos nafta“ pardavė bunkeriavimo laivą „Kairos“ valdančios bendrovės akcijas.

2020 m. vasario mėn. AB „Klaipėdos nafta“, kartu su partneriais laimėjusi SGD terminalo operatoriaus konkursą, tapo Brazilijos Açu uosto suskystintųjų gamtinių dujų terminalo operatore.

2024 m. sausio 10 d. įmonės juridinis pavadinimas iš AB „Klaipėdos nafta“ pakeistas į AB „KN Energies“.https://www.kn.lt/naujienos/naujienos/klaipedos-nafta-pakeite-varda-tapo-kn-energies-/7811 

2024 m. balandžio mėn. įmonė laimėjo Vokietijos valstybinės bendrovės „Deutsche Energy Terminal GmbH" skelbtą konkursą ir teiks antrojo Vilhemshafeno SGD terminalo techninio eksploatavimo ir priežiūros paslaugas. Tų pačių metų pradžioje „KN Energies“ laimėjo viešąjį konkursą teikti pirmojo ir antrojo Vilhemshafeno, Brunsbiutelio bei Štadės SGD terminalų komercinio eksploatavimo paslaugas.https://www.kn.lt/naujienos/naujienos/kn-energies-plecia-veikla-vokietijoje-teiks-antrojo-vilhemshafeno-sgd-terminalo-techninio-eksploatavimo-ir-prieziuros-paslaugas/8091 

 Veikla 

 Klaipėdos skystųjų energijos produktų terminalas 

 Perpila naftą ir naftos produktus iš geležinkelio cisternų į tanklaivius.
 Priima naftą ir naftos produktus iš tanklaivių į geležinkelio cisternas.
 Perpila naftos produktus į autocisternas.
 Laikinai saugo (kaupia) naftą ir naftos produktus.
 Priima naftos produktais užterštą vandenį iš laivų.
 Švartuoja laivus.
 Nustato naftos produktų kokybės parametrus.
 Parūpina techniką, skirtą įvesti cheminius priedus į naftos produktus.
 Maišo tamsiuosius ir šviesiuosius naftos produktus (angl. blending).
 Aprūpina laivus kuru ir vandeniu.

 Subačiaus skystųjų energijos produktų terminalas 
 Valstybės naftos produktų (degalų) atsargų saugojimas, užtikrinant valstybės energetinio saugumo tikslų vykdymą pagal numatytus teisės aktus
 Naftos produktų (degalų) ilgalaikis saugojimas.
 Naftos produktų (benzino ir dyzelino) trumpalaikio saugojimo ir krovos paslaugos privatiems klientams ir įmonėms.

 SGD terminalas 

 SGD išdujinimas (skystinimas)
 SGD perkrova

 SGD paskirstymo stotis 
 SGD priėmimas iš dujovežių ir laikinas saugojimas.
 Perkrovimas į autodujovežius.
 Tiesioginis SGD bunkeravimas į laivus.

 Šaltiniai 

 Nuorodos 
 Oficialus AB „KN Energies“ tinklalapis  (lietuvių ir anglų k.)

Kategorija:Klaipėdos įmonės
Kategorija:Klaipėdos uostas
Kategorija:Lietuvos energetikos bendrovės
Kategorija:Lietuvos naftos pramonės įmonės
Kategorija:Naftos terminalas